VIDEO Panourile și corturile USR – PLUS din București, tăiate cu cuțitul. ”Noi avem voluntari, ei au cuțitari”

Mai multe panouri și corturi din București ale alianței USR – PLUS au fost tăiate cu cuțitul și vandalizate, potrivit unui comunicat al alianței.

Cătălin Drulă și Liviu Iolu au arătat într-un clip postat pe Facebook un asemenea panou de campanie tăiat și au anunțat că au depus plângere penală.

”Noi avem voluntari, ei au cuțitari”, a spus Drulă, în timp ce Iolu a spus că ”e incredibil, nu credeam că putem avea o asemenea problemă, să înlocuim deja zeci de corturi”.